b'\n_START_ARTICLE_\nAzerbajd\xc5\xbeanski manat\n_START_PARAGRAPH_\nAzerbajd\xc5\xbeanski manat (ISO 4217: AZN) je naziv valute koja se koristi u Azerbajd\xc5\xbeanu, izuzev u separatorskoj oblasti Gorski Karabah. Dijeli se na 100 \xc4\x8dapika._NEWLINE_Rije\xc4\x8d manat dolazi od ruske rije\xc4\x8di moneta \xc5\xa1to zna\xc4\x8di novac. Azerbajd\xc5\xbeanska Demokratska Republika i Azerbajd\xc5\xbeanska Sovjetska Socijalisti\xc4\x8dka Republika koristile su svoju valutu, manat, u razdoblju od 1919. do 1923. godine. Naziv manat koristio se i na nov\xc4\x8danicama sovjetskog rublja, na kojima se nalazio naziv valute ispisan na jezicima svih sovjetskih republika._NEWLINE_Nakon raspada SSSR-a, u kolovozu 1992. predstavljen je azerbajd\xc5\xbeanski manat (ISO 4217: AZM) koji je zamijenio sovjetski rubalj u omjeru 10:1. _NEWLINE_1. sije\xc4\x8dnja 2006. predstavljen je novi manat (ISO 4217: AZN), koji je zbog visoke inflacije zamijenio stari u omjeru 5000:1._NEWLINE_U optjecaju se nalaze kovanice od: 1, 3, 5, 10, 20 i 50 \xc4\x8dapika, te nov\xc4\x8danice od 1, 5, 10, 20, 50 i 100 manat. Novac izdaje Azerbajd\xc5\xbeanska narodna banka.'